

**แผนงานบริหารจัดการขยะมูลฝอยชุมชน**

**“จังหวัดสะอาด”ระดับองค์กรปกครองส่วนท้องถิ่น**

**ระยะสั้น (พ.ศ. 2561-2562)**

****

****

**องค์การบริหารส่วนตำบลปุโละปุโย**

**อำเภอหนองจิก จังหวัดปัตตานี**

**บทนำ**

**1.1 หลักการและเหตุผล**

คณะรักษาความสงบแห่งชาติ (คสช.) ได้เห็นชอบ Roadmap การจัดการขยะมูลฝอยและของเสียอันตราย และแผนปฏิบัติการแก้ไขปัญหาในพื้นที่ต้องเร่งแก้ไขปัญหากำจัดขยะมูลฝอยไม่ถูกต้องและตกค้างสะสม เมื่อวันที่ 7 สิงหาคม 2559 และได้สั่งการให้ดำเนินการแก้ไขปัญหาขยะมูลฝอย ทั้งในกรุงเทพมหานคร ส่วนกลาง ส่วนภูมิภาค และท้องถิ่น ในทุกมิติ โดยมีแนวทางปฏิบัติ 4 ขั้นตอน คือ 1) กำจัดขยะมูลฝอยตกค้างสะสมในสถานที่ กำจัดขยะมูลฝอยในพื้นที่วิกฤต (ขยะมูลฝอยเก่า) 2)สร้างรูปแบบการจัดการขยะมูลฝอยและของเสียอันตรายที่เหมาะสม (ขยะมูลฝอยใหม่) เน้นการลดและการคัดแยกขยะมูลฝอยตั้งแต่ค้นทางการจัดการขยะมูลฝอยแบบศูนย์รวม กำจัดโดยเทคโนโลยีแบบผสมผสานเน้นการแปรรูปเป็นพลังงานหรือทำให้เกิดประโยชน์สูงสุด 3)วางระเบียบ มาตรการการบริหารจัดการขยะมูลฝอยและของเสียอันตราย 4)สร้างวินัยของคนในชาติมุ่งสู่การจัดการที่ยั่งยืน เน้นให้ความรู้ประชาชน และบังคับใช้กฎหมายและคณะรัฐมนตรีในคราวประชุม เมื่อวันที่ 3 พฤษภาคม 2559 ลงมติเห็นด้วยกับแผนแม่บทการบริหารจัดการขยะมูลฝอยของประเทศ (พ.ศ.2559-2564) ตามที่กระทรวงทรัพยากรธรรมชาติและสิ่งแวดล้อม(ทส.) เสนอ และให้กระทรวงทรัพยากรธรรมชาติและสิ่งแวดล้อมร่วมกับกระทรวงมหาดไทยจัดทำแผนแม่บทการบริหารจัดการขยะมูลฝอยระยะสั้น (พ.ศ.๒๕๕๙-๒๕๖๐) ประกอบกับนายกรัฐมนตรี (พลเอกประยุทธ์ จันทร์โอชา) ได้กล่าวในรายการคืนความสุขให้คนในชาติ ซึ่งเผยแพร่ออกอากาศเมื่อวันศุกร์ที่ 27 กรกฎาคม 2559 เกี่ยวกับการบริหารจัดการขยะมูลฝอยอย่างเป็นรูปธรรม และได้รับมอบหมายให้กระทรวงมหาดไทยบูรณาการร่วมกับกระทรวงทรัพยากรธรรมชาติและสิ่งแวดล้อมในการจัดทำแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1ปี โดยใช้หลักการ 3Rs คือ การใช้น้อย ใช้ซ้ำ นำกลับมาใช้ใหม่โดยมีเป้าหมายเพื่อลดปริมาณการเกิดขยะมูลฝอยในภาพรวมของประเทศลดลงร้อยละ 5 จากอัตราการเกิดขยะมูลฝอย ทั้งนี้ กระทรวงมหาดไทยได้จัดทำแนวทางปฏิบัติงานด้านการบริหารจัดการขยะมูลฝอยชุมชน “จังหวัดสะอาด” ซึ่งมีหลักการสำคัญด้านการบริหารจัดการขยะมูลฝอยชุมชน “จังหวัดสะอาด” ในระดับจังหวัด อำเภอ และองค์กรปกครองส่วนท้องถิ่น เพื่อดำเนินการตามมาตรการที่กำหนดให้เกิดผลตามเป้าหมายอย่างเป็นรูปธรรม

 เพื่อให้การขับเคลื่อน Roadmap การจัดการขยะมูลฝอยเป็นไปอย่างมีประสิทธิภาพตามแนวทาง “ประชารัฐ” ระยะ 1 ปี โดยใช้หลักการ 3Rs คือการใช้น้อย ใช้ซ้ำ นำกลับมาใช้ใหม่ องค์การบริหารส่วนตำบลปุโละปุโย จึงได้จัดทำแผนปฏิบัติการการจัดการขยะมูลฝอยชุมชนและของเสียอันตรายองค์การบริหารส่วนตำบลปุโละปุโย พ.ศ.2561-2562 ขึ้น โดยให้ความสำคัญในการสร้างการมีส่วนร่วมในการจัดการขยะมูลฝอยตั้งแต่ต้นทางเพื่อปริมาณขยะมูลฝอย ที่เกิดขึ้น และผลักดันให้องค์การบริหารส่วนตำบลปุโละปุโย บริหารจัดการขยะมูลฝอยให้มีประสิทธิภาพและถูกต้องตามหลักวิชาการ

-2-

**1.2 วัตถุประสงค์**

1) เพื่อส่งเสริมและสนับสนุนให้องค์การบริหารส่วนตำบลปุโละปุโย มีการบริหารจัดการขยะมูลฝอยให้มีประสิทธิภาพและถูกต้องตามหลักวิชาการ ตามอำนาจหน้าที่ ที่ต้องทำ

 2) เพื่อส่งเสริมและสนับสนุนให้องค์การบริหารส่วนตำบลปุโละปุโย เข้ามามีส่วนร่วมในการจัดการขยะมูลฝอยตั้งแต่ต้นทาง

 3) เพื่อเป็นกรอบแนวทางให้องค์การบริหารส่วนตำบลปุโละปุโย และหน่วยงานที่เกี่ยวข้องนำไปบริหารจัดการขยะมูลฝอยและของเสียอันตรายให้เป็นไปอย่างมีประสิทธิภาพ สามารถลดปริมาณการเกิดขยะมูลฝอยในภาพรวมขององค์การบริหารส่วนตำบลปุโละปุโย ลดลงร้อยละ 5 จากอัตราการเกิดขยะมูลฝอย

**1.3 เป้าหมาย**

ตำบลปุโละปุโย มีการบริหารจัดการขยะมูลฝอยและของเสียอัตราอย่างมีประสิทธิภาพและถูกหลักวิชาการ สามรถลดปริมาณการเกิดขยะมูลฝอยในภาพรวมของอำเภอลดลงร้อยละ 5 จากอัตราการเกิดขยะมูลฝอย โดยมีเป้าหมายการดำเนินการ ดังนี้

 1.3.1 ปริมาณขยะมูลฝอยชุมชนที่เข้าสู่ระบบการกำจัดที่ปลายทางลดลงร้อยละ 5 เมื่อเปรียบเทียบกับปริมาณขยะมูลฝอยในปี ๒๕๕๙

 1) ร้อยละ 100 ของส่วนราชการ สถานศึกษา ศาสนสถาน ภาคเอกชน และสถานประกอบการ จัดกิจกรรมการลดและการคัดแยกขยะมูลฝอยหรือการนำขยะมูลฝอยไปใช้ประโยชน์

 2) ร้อยละ 40 ของหมู่บ้าน/ชุมชน ในพื้นที่สามรถเป็นต้นแบบการลดและคัดแยกขยะมูลฝอย

 3) ร้อยละ 100 ของหมู่บ้าน/ชุมชน มีการจัดตั้ง “จุดรวบรวมขยะอันตรายในชุมชน”

 4) กากอุตสาหกรรมที่เป็นอันตราย รอยละ 70 และขยะมูลฝอยติดเชื้อ ร้อยละ 85 ได้รับการกำจัดอย่างถูกต้อง ตามหลักวิชาการ

 1.3.2 จัดประชุมมอบนโยบายด้านการบริหารจัดการขยะมูลฝอยชุมชน “จังหวัดสะอาด” เพื่อขยายผลสู่การปฏิบัติในองค์การบริหารส่วนตำบลปุโละปุโย และหมู่บ้าน/ชุมชน

 1.3.3 จัดทำแผนปฏิบัติการในระดับอำเภอเพื่อกำหนดเป้าหมายการดำเนินงานให้ชัดเจนและมีผลสัมฤทธิ์ ภายใน 1 ปี และรายงานผลการให้กระทรวงมหาดไทยทราบทุกเดือน ตามแบบรายงานที่กำหนด

 1.3.4 ให้องค์กรปกครองส่วนท้องจัดทำบันทึกข้อตกลงร่วมกัน (MOU) กับหน่วยงานที่เกี่ยวข้อง เพื่อขับเคลื่อนนโยบายการบริหารจัดการขยะมูลฝอยให้บังเกิดผลเป็นรูปธรรม

**1.4 กรอบแนวคิด**

 **1.4.1 แผนพัฒนาเศรษฐกิจและสังคมแห่งชาติฉบับที่ 11 (พ.ศ.2555-2559)** มีกรอบแนวคิดการพัฒนาภายใต้หลักปรัชญาเศรษฐกิจพอเพียง และขับเคลื่อนให้เกิดผลในทางปฏิบัติที่ชัดเจนในทุกภาคส่วน ทุกระดับ ยึดแนวคิดการพัฒนาแบบบูรณาการเป็นองค์รวม ที่มีคนเป็นศูนย์กลางพัฒนา มีการเชื่อมโยงทุกมิติ ของกการพัฒนาอย่างบูรณาการ ทั้ง มิติตัวตน สังคม เศรษฐกิจ สิ่งแวดล้อม และการเมือง เพื่อ

-3-

สร้างภูมิคุ้มกันให้พร้อมเผชิญการเปลี่ยนแปลงที่เกิดขึ้น เพื่อให้การพัฒนาประเทศสู่ความความสมดุลและยั่งยืนโดยนำทุนของประเทศที่มีศักยภาพมาใช้ประโยชน์อย่างบูรณาการและเกื้อกูลกัน พร้อมทั้งเสริมสร้างให้แข็งแกร่งเพื่อเป็นรากฐานการพัฒนาประเทศที่สำคัญ ในส่วนของการเสริมสร้าง ทุนทรัพยากรธรรมชาติและสิ่งแวดล้อม ให้ความสำคัญในการสร้างความมั่นคงด้านอาหาร การบริหารจัดการทรัพยากรทางธรรมชาติและสิ่งแวดล้อมที่เป็นรากฐานการผลิตภาคเกษตร มุ่งสู่การเป็นเศรษฐกิจและสังคมคาร์บอนต่ำและเป็นมิตรกับสิ่งแวดล้อม การเตรียมความพร้อมรองรับการเปลี่ยนแปลงทางภูมิอากาศและภัยพิบัติทางธรรมชาติ รวมทั้งการสร้างภูมิคุ้มกันด้านการค้าจากเงื่อนไขด้านสิ่งแวดล้อมควบคู่ไปกับการเพิ่มบทบาทไทยในเวทีประชาคมโลก ทั้งนี้ภายใต้การขับเคลื่อนและแปลงแผนพัฒนาฯ ฉบับที่ 11 ไปสู่การปฏิบัติในระดับต่างๆที่สอดคล้องกับสภาพสังคม และการกระจาย การพัฒนาลงสู่พื้นที่ โดยยึดหลักการพัฒนาพื้นที่ภารกิจ และการมีส่วนร่วม(Area-Function-Participation) ในจังหวัดในพื้นที่ดำเนินการขับเคลื่อนการพัฒนาจากระดับชุมชนสู่ระดับประเทศและประเทศสู่ชุมชน ใช้กลไกและเครื่องมือการพัฒนาภาครัฐ ภาคเอกชน ภาคธุรกิจเอกชน และสื่อมวลชน อย่างบูรณาการให้การขับเคลื่อนเกิดประสิทธิภาพด้วยกระบวนการสร้างเครือข่ายคลัสเตอร์ที่ตอบสนองต่อการแก้ไขปัญหาและการพัฒนาศักยภาพของพื้นที่

 **1.4.2 แผนจัดการคุณภาพสิ่งแวดล้อม พ.ศ.2555-2559** แผนการจัดการคุณภาพสิ่งแวดล้อม พ.ศ. 2555-2559 เป็นแผนระยะกลางที่มีความสอดคล้องกับทิศทางของแผนพัฒนาเศรษฐกิจสังคมแห่งชาติ ฉบับที่ 11 (พ.ศ.2555-2559) โดยยึดหลักปรัชญาเศรษฐกิจพอเพียง ในการสร้างสมดุลระหว่างการอนุรักษ์และการใช้ประโยชน์จากทรัพยากรธรรมชาติและสิ่งแวดล้อม เพื่อส่งผลให้เกิดการพัฒนาที่ยั่งยืนต่อการพัฒนาในหลายมิติด้านเศรษฐกิจ สังคม และสิ่งแวดล้อม โดยต้องพิจารณาบริบทการจัดการทรัพยากรธรรมชาติและสิ่งแวดล้อมรอบด้าน โดยเฉพาะบริบทของการเปลี่ยนแปลงที่เกิดขึ้นจากแรงกดดันของกระแสแนวคิดและสถานการณ์ต่างๆทั้งภายในและภายนอกประเทศ รวมถึงให้ความสำคัญต่อบทบาทหน้าที่เข้มแข็งของภาคเอกชน สิทธิชุมชนและส่งเสริมการกระจายอำนาจและหน้าที่รับผิดชอบตามแนวทางของรัฐธรรมนูญแห่งราชอานาจักรไทย พ.ศ.2560

 **1.4.3 แผนจัดการมลพิษ พ.ศ.2555-2559** แผนจัดการคุณภาพสิ่งแวดล้อมภาคใต้ พ.ศ.2555-2559 มีความเชื่อมโยงและสอดคล้องกับแผนจัดการมลพิษ พ.ศ.2555-2559 ซึ่งเป็นแผนที่กำหนดกรอบและทิศทางในการจัดการมลพิษของประเทศไทยในระยะเวลา 5 ปี (พ.ศ.2555-2559) ที่ทันต่อสถานการณ์เพื่อให้มีการป้องกันและแก้ไขปัญหามลพิษอย่างมีประสิทธิภาพ ตลอดจนสอดคล้องกับการเปลี่ยนแปลงของกระแสโลก โดยมีกรอบแนวคิดของแผน ดังนี้

 1)ลดและควบคุมการระบายมลพิษอันเนื่องมาจากชุมชน เกษตรกรรม อุตสาหกรรม ยานพาหนะและการคมนาคมขนส่ง โดยให้มีการจัดการมลพิษตั้งแต่ต้นทาง จนถึงปลายทาง และให้ทุกภาคส่วนร่วมในการดำเนินการจัดการสิ่งแวดล้อมให้เป็นไปตามมาตรฐานหรือเกณฑ์ที่กำหนด รวมทั้งดำเนินการเปิดเผยและเข้าถึงข้อมูลแหล่งกำเนิดมลพิษและผลกระทบที่เกิดขึ้น

-4-

2) จัดการมลพิษในระบบพื้นที่ตามลำดับความสำคัญของปัญหา

 3) สนับสนุนองค์กรปกครองส่วนท้องถิ่นในการดำเนินงานจัดการน้ำเสีย ขยะมูลฝอย มูลฝอยติดเชื้อและของเสียอันตรายชุมชน ส่งเสริมและสนับสนุนให้ผู้ประกอบการมีการจัดการขยะอันตรายและสารอันตรายอย่างเป็นระบบและมีประสิทธิภาพ

 4) ประยุกต์ใช้หลักการผู้ก่อมลพิษเป็นผู้รับผิดชอบค่าใช้จ่าย (polluter pays principle : ppp) การสนับสนุนการผลิตและการบริการ รวมทั้งการเปลี่ยนแปลงพฤติกรรมการบริโภคของประชาชนที่เป็นมิตรกับสิ่งแวดล้อม

 5) พัฒนาระบบการบริหารจัดการมลพิษให้เป็นเอกภาพ ทั้งทางด้านกฎหมาย กฎระเบียบแผน และแนวทางการโดยประสานความร่วมมือในการจัดการมลพิษทั้งภาครัฐ ภาคเอกชน ผู้ประกอบการ และประชาชน

 6) ส่งเสริมให้ภาคประชาชนและผู้มีส่วนร่วมในการแก้ไขปัญหาโดยรณรงค์ประชาสัมพันธ์ให้เกิดการเปลี่ยนแปลงพฤติกรรม และเข้าร่วมดำเนินงานในการป้องกันและแก้ไขปัญหามลพิษ

**1.5 นิยามและความหมาย**

 **มูลฝอย** หมายความว่า เศษกระดาษ เศษผ้า เศษอาหาร เศษสินค้า เศษวัตถุถุงพลาสติก ภาชนะที่ใส่อาหาร เถ้า มูลสัตว์ หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่น (พระราชบัญญัติการสาธารณสุข,2534)

 **ขยะมูลฝอย** (solid waste) คือ เศษกระดาษ เศษผ้า เศษอาหาร เศษสินค้า เศษวัตถุถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นๆ และหมายความรวมถึงมูลฝอยติดเชื้อมูลฝอยที่เป็นพิษ หรืออันตรายจากชุมชนหรือครัวเรือนยกเว้นวัสดุที่ไม่ใช้แล้วของโรงงานซึ่งมีลักษณะและคุณสมบัติที่กำหนดไว้ตามกฎหมายว่าด้วยโรงงาน (กรมควบคุมมลพิษ, 2548)

 **ขยะย่อยสลาย** (compostable waste) หรือมูลฝอยย่อยสลาย คือ ขยะที่เน่าเสียและย่อยสลายได้เร็ว สามารถนำมาหมักปุ๋ยได้ เช่น เศษผัก เปลือกผลไม้ เศษอาหาร ใบไม้ เศษเนื้อสัตว์ เป็นต้น แต่จะไม่รวมถึงซากสัตว์หรือเศษของพืช ผัก ผลไม้ หรือสัตว์ที่เกิดจากการทดลองในห้องปฏิบัติการ โดยขยะที่ย่อยสลายนี้เป็นขยะที่พบมากที่สุด คือพบมากถึง 64% ของปริมาณขยะทั้งหมดในกองขยะ (กรมควบคุมมลพิษ, 2548)

  **ขยะรีไซเคิล** (Recyclable waste) หรือมูลฝอยที่ยังใช้ได้ คือ ของเสียบรรจุภัณฑ์หรือวัสดุเหลือใช้ ซึ่งสามารถนำกลับมาใช้ใหม่ได้ เช่น แก้ว กระดาษ เศษพลาสติก กล่องเครื่องดื่มแบบ UHT กระป๋องเครื่องดื่ม เศษโลหะ อะลูมิเนียม ยางรถยนต์ เป็นต้น สำหรับขยะรีไซเคิลนี้ เป็นขยะที่พบมากเป็นอันดับสองในกองขยะ กล่าวคือ พบประมาณ 30% ของปริมาณขยะทั้งหมดในกองขยะ (กรมควบคุมมลพิษ , 2548)

 **ขยะอันตราย** (Hazardous waste) หรือมูลฝอยอันตราย คือขยะที่มีองค์ประกอบหรือปนเปื้อนวัตถุอันตรายชนิดต่างๆ ซึ่งได้แก่ วัตถุระเบิด วัตถุไวไฟ วัตถุออกซิไดซ์ วัตถุมีพิษ วัตถุที่ทำให้เกิดโรค วัตถุกรรมมันตรังสี วัตถุที่ทำให้เกิดการเปลี่ยนแปลงทางพันธุกรรม วัตถุกัดกร่อน วัตถุที่ก่อให้เกิดการระคายเคือง วัตถุอย่างอื่นไม่ว่าจะเป็นเคมีภัณฑ์หรือสิ่งอื่นใดที่อาจเกิดอันตรายแก่บุคคล สัตว์ พืช ทรัพย์สิน หรือสิ่งแวดล้อม เช่น ถ่านไฟฉาย หลอดฟลูออเรสเซนต์ แบตเตอรี่โทรศัพท์เคลื่อนที่ภาชนะบรรจุสารกำจัดศัตรูพืช กระป๋อง

-5-

สเปรย์บรรจุสีหรือสารเคมี เป็นต้น ขยะอันตรายนี้เป็นขยะที่มักจะพบได้น้อยที่สุด กล่าวคือ พบประมาณเพียง 3%ของปริมาณขยะทั้งหมดในกองขยะ (กรมควบคุมมลพิษ, 2548)
 **ขยะทั่วไป** (Generral waste) มูลฝอยทั่วไป คือ ขยะประเภทอื่นนอกเหนือจากขยะประเภทย่อยสลาย ขยะรีไซเคิล และขยะอันตราย มีลักษณะที่ย่อยสลายยากและไม่คุ้มค่าสำหรับการนำกลับมาใช้ประโยชน์ใหม่ เช่น ห่อพลาสติกใส่ขนม ถุงพลาสติกบรรจุผงซักฟอก พลาสติกห่อลูกอม ซองบะหมี่กึ่งสำเร็จรูป ถุงพลาสติกเปื้อนเศษอาหาร โฟมเปื้อนอาหาร ฟอล์ยเปื้อนอาหาร เป็นต้น สำหรับขยะทั่วไปนี้ เป็นขยะที่มีปริมาณใกล้เคียงกับขยะอันตราย กล่าวคือ จะพบปริมาณ 3% ของปริมาณขยะทั้งหมดในกองขยะ (กรมควบคุมมลพิษ, 2548)

 **ขยะมูลฝอยติดเชื้อ** หมายความว่า มูลฝอยที่มีเชื้อโรคปะปนอยู่ในปริมาณหรือความเข้มข้นซึ่งถ้ามีการสัมผัสหรือใกล้ชิดกับมูลฝอยเหล่านั้นแล้ว สามารถทำให้เกิดโรคได้กรณีมูลฝอยดังต่อไปนี้ ที่เกิดขึ้นหรือใช้ในกระบวนการตรวจวินิจฉัยทางการแพทย์และการรักษาพยาบาล การให้ภูมิคุ้มกันโรคและการทดลองเกี่ยวกับโรคและการตรวจชันสูตรศพหรือซากสัตว์ รวมทั้งในการศึกษาวิจัยเรื่องดังกล่าวให้ถือว่าเป็นมูลฝอยติดเชื้อ (กฎกระทรวงสาธารณสุขว่าด้วยการกำจัดมูลฝอยติดเชื้อ, 2548)

 1) ซากหรือชิ้นส่วนของมนุษย์หรือสัตว์ที่เป็นผลมาจากการผ่าตัด การตรวจชันสูตรศพหรือซากสัตว์ และการใช้สัตว์ทดลอง

 2) วัสดุของมีคม เช่น เข็ม ใบมีด กระบอกฉีดยา หลอดแก้ว ภาชนะที่ทำด้วยแก้วสไลด์ และกระจกปิดสไลด์

 3) วัสดุซึ่งสัมผัสหรือสงสัยว่าจะสัมผัสกับเลือด ส่วนประกอบของเลือด ผลิตภัณฑ์ที่ได้จากเลือด สารน้ำจากร่างกายมนุษย์หรือสัตว์ หรือวัคซีนที่ทำจากเชื้อโรคที่มีชีวิต เช่น สำลี ผ้าก็อส ผ้าต่างๆ และท่อยาง

 4) มูลฝอยทุกชนิดที่มาจากห้องรักษาผู้ป่วยติดเชื้อร้ายแรง

 -6-

**ส่วนที่ 2**

 **สภาพทั่วไปและข้อมูลพื้นฐานของตำบลปุโละปุโย**

**ข้อมูลทั่วไปของตำบลปุโละปุโย**

**ที่ตั้ง**

องค์การบริหารส่วนตำบลปุโละปุโย ประกาศจัดตั้งเมื่อวันที่ 23 กุมภาพันธ์ 2540 ตั้งอยู่ที่ หมู่ที่ 4 ต.ปุโละปุโย อ.หนองจิก จ.ปัตตานี ระยะทางไปที่ว่าการอำเภอหนองจิก ประมาณ 14 กิโลเมตร ห่างจากตัวจังหวัดปัตตานี ประมาณ 15 กิโลเมตร

**อาณาเขต**

ทิศเหนือ ติดต่อกับ ตำบลตุยง,ตำบลเกาะเปาะ

ทิศใต้ ติดต่อกับ ตำบลคอลอตันหยง

ทิศตะวันตก ติดต่อกับ ตำบลบ่อทอง,ตำบลนาเกตุ

ทิศตะวันออก ติดต่อกับ ตำบลลิปะสะโง

**เนื้อที่**

มีเนื้อที่ทั้งหมด 17,226 ไร่ หรือประมาณ 12.28 ตารางกิโลเมตร

**การแบ่งเขตการปกครอง**
แบ่งเขตการปกครองออกเป็น  ๙  หมู่บ้าน  คือ
หมู่ที่  ๑  บ้านกาหยี
หมู่ที่  ๒  บ้านท่ากูโบ
หมู่ที่  ๓  บ้านน้ำดำ
หมู่ที่  ๔  บ้านโคกคอแห้ง
หมู่ที่  ๕  บ้านปาแดลางา
หมู่ที่  ๖  บ้านฮูแตบองอ
หมู่ที่  ๗  บ้านค่าย
หมู่ที่  ๘  บ้านกูแบซือโยะ
หมู่ที่  ๙  บ้านคลองควน

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **จำนวนประชากร** -  มีประชากรทั้งสิ้น  7,951  คน  ชาย  3,979  คน  หญิง  3,972  คน  จำนวนครัวเรือน  1,751 ครัวเรือน ( ข้อมูล  ณ  เดือน  มิถุนายน  2561 )

|  |  |  |  |
| --- | --- | --- | --- |
| **หมู่บ้าน**  | **ชาย**  | **หญิง**  | **รวม**  |
| หมู่ที่  ๑  บ้านกาหยี | ๔๕๕  | ๔๗๑  | ๙๒๖  |
| หมู่ที่  ๒  บ้านท่ากูโบ  | ๓๗๘  | ๓๙๐  | ๗๖๘  |
| หมู่ที่  ๓  บ้านน้ำดำ  | ๑๖๓  | ๑๕๖  | ๓๑๙  |
| หมู่ที่  ๔  บ้านโคกคอแห้ง  | ๕๓๒  | ๕๒๓  | ๑,๐๕๕ |
| หมู่ที่  ๕ บ้านปะแดลางา  | ๕๑๐  | ๕๕๙  | ๑,๐๖๙ |
| หมู่ที่  ๖  บ้านฮูแตบองอ | ๓๕๑  | ๓๘๕  | ๗๓๖  |
| หมู่ที่  ๗  บ้านค่าย  | ๕๘๐  | ๕๕๗  | ๑,๑๓๗ |
| หมู่ที่  ๘  กูแบซือโยะ  | ๒๗๐  | ๒๗๗  | ๕๔๗  |
| หมู่ที่  ๙  บ้านคลองควน | ๓๖๓  | ๓๑๒  | ๖๗๕  |
| **รวม** | **3,979** | **3,972** | **7,951** |

 |
|  |   |

**2.7 สภาพทางเศรษฐกิจ**

**อาชีพ**

ประชาชนส่วนใหญ่ประกอบอาชีพเกษตรกรรม ได้แก่ การทำนา การทำสวนยางพารา การทำสวนผลไม้ การเลี้ยงโค การเลี้ยงแพะ เป็นต้น อาชีพหลัก ทำนา ทำสวน อาชีพรอง รับจ้างทั่วไป

**หน่วยธุรกิจ**

น้ำมันและก๊าช (ขนาดเล็ก) จำนวน 6 แห่ง

โรงสี จำนวน 3 แห่ง

**2.8 สภาพบริการพื้นฐาน**

 **1. ด้านการคมนาคม** มีเส้นทางคมนาคม 7 สาย

 สภาพเป็นถนนลาดยาง จำนวน 7 สาย

 สภาพเป็นถนนคอนกรีต จำนวน 19 สาย

 สภาพเป็นถนนลูกรัง จำนวน 19 สาย

 **2. ด้านการโทรคมนาคม**

โทรศัพท์สาธารณะ จำนวน 3 แห่ง

หอกระจายข่าวประจำหมู่บ้าน จำนวน 1 แห่ง

 **3 ด้านการไฟฟ้า**

ทุกหมู่บ้านมีไฟฟ้าใช้แต่ไม่ครอบคลุมทุกหลังคาเรือน

 **4. ด้านแหล่งน้ำ**

 ประปาหมู่บ้าน จำนวน 12 แห่ง

 บ่อน้ำตื้น จำนวน 250 แห่ง

 บ่อโยก จำนวน 10 แห่ง

 คลองธรรมชาติ จำนวน 1 สาย

 คลองชลประทาน จำนวน 1 สาย

 **5 ข้อมูลอื่นๆ**

 หมู่บ้าน อปพ. จำนวน 3 หมู่บ้าน

 ชุดรักษาความปลอดภัย จำนวน 9 หมู่บ้าน

-8-

**6. การรวมกลุ่มของประชาชน**

กองทุนหมู่บ้าน จำนวน 9 กองทุน

กลุ่มอาชีพ จำนวน 16 กลุ่ม

 กลุ่มอื่นๆ (กลุ่มผลิตหมวกกะปิเยาะและผ้าคลุมศรีษะสตรี) จำนวน 1 กลุ่ม

 **สภาพทางสังคม**

ประชาชนส่วนใหญ่นับถือศาสนาอิสลาม ร้อยละ 90 อีกร้อยละ 10 นับถือศาสนาพุทธ ประชาชนส่วนใหญ่จบการศึกษาภาคบังคับ และใช้ภาษามลายูในการสื่อสารในชีวิตประจำวัน

 **ด้านการศึกษา**

โรงเรียนประถมศึกษา จำนวน 5 แห่ง

โรงเรียนเอกชนสอนศาสนาอิสลาม จำนวน 2 แห่ง

ศูนย์พัฒนาเด็กเล็ก จำนวน 1 แห่ง

โรงเรียนสอนตาดีกา จำนวน 9 แห่ง

ที่อ่านหนังสือพิมพ์ประจำหมู่บ้าน จำนวน 8 แห่ง

สถาบันและองค์กรทางศาสนา วัด/สำนักสงฆ์ จำนวน 1 แห่ง

มัสยิด/สุเหร่า จำนวน 17 แห่ง

**ศิลปวัฒนธรรมและขนบธรรมเนียมประเพณี**

วัฒนธรรมท้องถิ่นของตำบลปุโละปุโย ส่วนใหญ่มีความสอดคล้องกับการนับถือศาสนาของประชาชน ซึ่งส่วนใหญ่นับถือศาสนาอิสลาม เช่น การเข้าสุหนัต วันอาซูรอ วันเมาลิด วันฮารีรายอ การนับถือศีลอด เป็นต้น

ส่วนประเพณีของศาสนาพุทธ เช่น การบวช การทำบุญเดือนสิบ เป็นต้น

 **ด้านสาธารณสุข**

สถานีอนามัยประจำตำบล/หมู่บ้าน จำนวน 2 แห่ง

 อัตราการมีและการใช้ส้วมราดน้ำ จำนวน 100 %

 ความปลอดภัยในชีวิตและทรัพย์สิน สถานีตำรวจ (ป้อมยามตำรวจ) จำนวน – แห่ง

 **2.11 ศักยภาพขององค์การบริหารส่วนตำบล** จำนวนบุคลากร จำนวน 34 คน

ตำแหน่งในสำนักงานปลัดองค์การบริหารส่วนตำบล จำนวน 10 คน

ตำแหน่งในส่วนการคลัง จำนวน 8 คน

ตำแหน่งในส่วนโยธา จำนวน 3 คน

ตำแหน่งในส่วนการศึกษา จำนวน 3 คน

ตำแหน่งในกองสาธารณสุขและสิ่งแวดล้อม จำนวน 1 คน

**ระดับการศึกษา**

 ปริญญาเอก - คน

 ปริญญาโท 6 คน

ปริญญาตรี 15 คน

ต่ำกว่าปริญญาตรี 4 คน

-9-

**ส่วนที่ 3**

**ยุทธศาสตร์การบริหารจัดการขยะมูลฝอยองค์การบริหารส่วนตำบลปุโละปุโย**

 **3.1 วิสัยทัศน์**

“สังคมภูมิปัญญา การคมนาคมสะดวก เศรษฐกิจพึ่งตนเอง ครอบครัวอบอุ่น ชุมชนสันติสุข

 **3.2 พันธกิจ**

พันธกิจที่ 1 จัดให้มีและบำรุงรักษาทางบกและทางน้ำ

 พันธกิจที่ 2 บำรุงและส่งเสริมการประกอบอาชีพของประชาชน

 พันธกิจที่ 3 ส่งเสริมการศึกษา

 พันธกิจที่ 4 สร้างสังคมที่สามัคคีและอยู่ร่วมกันอย่างสันติสุข

 พันธกิจที่ 5 กำจัดขยะมูลฝอย และสิ่งปฏิกูล และน้ำเสีย (พ.ศ. 2559-2560)

 พันธกิจที่ 6 ส่งเสริมการออกกำลังกาย และเล่นกีฬาต่อต้านยาเสพติด

 พันธกิจที่ 7 สนับสนุนการจัดกิจกรรมด้านศาสนา ศิลปะ วัฒนธรรมอย่างสม่ำเสมอ

**3.3 กรอบแนวคิดการจัดการขยะมูลฝอยองค์การบริหารส่วนตำบลปุโละปุโย**

3.3.1 แผนบริหารจัดการขยะมูลฝอยองค์การบริหารส่วนตำบลปุโละปุโย พ.ศ. 2561-2562 มีแนวทางปฏิบัติ ดังนี้

 1) กำจัดขยะมูลฝอยตกค้างสะสมในสถานที่กำจัดขยะมูลฝอย

 2) สร้างรูปแบบการจัดการขยะมูลฝอยและของเสียอันตรายที่เหมาะสม (ขยะมูลฝอยใหม่) โดยเน้นการลดและคัดแยกขยะมูลฝอยตั้งแต่ต้นทาง จัดการขยะมูลฝอยแบบศูนย์รวมกำจัดโดยเทคโนโลยีแบบผสมผสานเน้นการใช้น้อย ใช้ซ้ำ หรือนำกลับมาใช้ใหม่เพื่อทำให้เกิดประโยชน์สูงสุด

 3) มีการออกเทศบัญญัติ/ข้อบัญญัติการบริหารจัดการขยะมูลฝอยและของเสียอันตราย

 4) สร้างวินัยในชุมชนมุ่งสู่การจัดการที่ยังยืน เน้นให้ความรู้ประชาชน และบังคับใช้กฎหมาย โดยมีผู้ว่าราชการจังหวัดเป็นผู้บริหารจัดการในภาพรวมของจังหวัด นายอำเภอ เป็นผู้บริหารจัดการในภาพรวมของอำเภอ และผู้บริหารองค์การบริหารส่วนตำบลปุโละปุโย เป็นผู้บริหารในส่วนขององค์กรปกครองส่วนท้องถิ่น

 3.3.2) ความสอดคล้องกับยุทธศาสตร์จังหวัดปัตตานี

 แผนปฏิบัติการการบริหารจัดการขยะมูลฝอยในชุมชนและของเสียอันตราย องค์การบริหารส่วนตำบลปุโละปุโย พ.ศ. 2561-2562 มีความสอดคล้องกับยุทธศาสตร์จังหวัดปัตตานี ยุทธศาสตร์ที่ 3 การบริหารจัดการทรัพยากรธรรมชาติและสิ่งแวดล้อมเพื่อการพัฒนาที่ยั่งยืน

**3.4 ยุทธศาสตร์ของแผนบริหารจัดการขยะมูลฝอยและของเสียอันตรายองค์การบริหารส่วนตำบลปุโละปุโย**

 **ยุทธศาสตร์ที่ 1 การจัดการขยะมูลฝอยในครัวเรือน/ส่วนราชการ/องค์กรเอกชน**

 **แนวทางการพัฒนา**

1. ส่งเสริมให้มีการใช้ทรัพยากรธรรมชาติทดแทนการใช้ถุงพลาสติกหรือโฟม
2. จัดการขยะมูลฝอยในครัวเรือน/ส่วนราชการ/องค์กรเอกชน ให้ถูกหลักวิชาการ
3. กำหนดเขตพื้นที่ห้ามเทกองขยะมูลฝอย

-10-

1. องค์กรปกครองส่วนท้องถิ่นจัดให้มีที่จุดรวบรวมขยะอันตรายในหมู่บ้าน/ชุมชน ละ 1 จุด โดยไม่ให้เกิดมลภาวะทางด้านสิ่งแวดล้อมและประชาชน

**ยุทธศาสตร์ที่ 2 การสร้างนิสัยของคนในชุมชนในการนำขยะกลับมาใช้ใหม่**

**แนวทางการพัฒนา**

1. ส่งเสริมให้ครัวเรือนมีการคัดแยกขยะมูลฝอยตั้งแต่ต้นทาง
2. ส่งเสริมให้มีระบบกำจัดขยะมูลฝอยแบบถูกหลักสุขาภิบาล
3. ส่งเสริมการดำเนินงานชุมชนปลอดขยะ
4. ส่วนราชการ/องค์กร กำหนดมาตรการให้มีการคัดแยกขยะมูลฝอยและของเสียอันตราย

**ยุทธศาสตร์ที่ 3 การวางระเบียบมาตรการการบริหารจัดการขยะมูลฝอยและของเสียอันตราย**

**แนวทางการพัฒนา**

1. องค์กรปกครองส่วนท้องถิ่นออกเทศบัญญัติ/ข้อบัญญัติด้านการจัดการขยะมูลฝอยหรือประกาศท้องถิ่นในการลด คัดแยกขยะมูลฝอย และของเสียอันตราย
2. อำเภอและองค์กรปกครองส่วนท้องถิ่นประกาศเขตพื้นที่ห้ามเทกอง รวมถึงห้ามมิให้มีศูนย์ขนถ่ายขยะมูลฝอยในเขตชุมชน

**ยุทธศาสตร์ที่ 4 การสร้างวินัยของคนมุ่งสู่การบริหารจัดการขยะที่ยั่งยืน**

**แนวทางการพัฒนา**

1. บังคับใช้กฎหมาย
2. สร้างจิตสำนึก และการมีส่วนร่วมของประชาชนในการจัดการขยะมูลฝอย
3. ประชาสัมพันธ์ รณรงค์ ให้ความรู้ การลด คัดแยกขยะที่ต้นทาง
4. จัดกิจกรรมสร้างนิสัยการจัดการขยะมูลฝอยในศูนย์พัฒนาเด็กเล็กขององค์กรปกครองส่วนท้องถิ่น และสถานศึกษาทุกสังกัดในตำบลห้วยม่วง
5. ส่งเสริมการใช้สินค้าและบริการที่เป็นมิตรกับสิ่งแวดล้อม
6. ตรวจสอบ ดำเนินคดีกับผู้ลักลอบทิ้งขยะ กากอุตสาหกรรม
7. สนับสนุนการใช้สื่อมวลชนช่วยปลุกกระแสสังคม เพื่อสร้างวินัยคนในชาติให้มีส่วนร่วมในการจัดการขยะมูลฝอย
8. ส่งเสริม/สนับสนุนการจัดตั้งธนาคารขยะ และกองทุนฌาปนกิจชุมชนเพื่อบริหารจัดการรายได้จากการซื้อขายขยะชุมชน

-11-

 **ส่วนที่ 4**

**แผนปฏิบัติการจัดการขยะมูลฝอยของตำบลปุโละปุโย**

**4.1 แผนงานระยะเร่งด่วน (ปีงบประมาณ 2562)**

 **แผนงานที่ 1:** ส่งเสริมให้มีการใช้ทรัพยากรธรรมชาติทดแทนการใช้ถุงพลาสติกหรือโฟม

* ส่งเสริมการใช้ทรัพยากรธรรมชาติทดแทนการใช้ถุงพลาสติกหรือโฟมในชุมชนส่วนราชการ และองค์กรปกครองส่วนท้องถิ่น
* ปรับปรุง ฟื้นฟู สถานที่กำจัดขยะมูลฝอยให้ถูกหลักวิชาการ และห้ามเทกอง

**แผนงานที่ 2** : เพิ่มประสิทธิภาพการบริหารจัดการขยะมูลฝอยชุมชน ส่วนราชการ และองค์กรปกครองส่วนท้องถิ่น

* ส่วนราชการ องค์กรปกครองส่วนท้องถิ่น เอกชน ต้องมีการคัดแยกขยะอย่างถูกหลักวิชาการ

**แผนงานที่ 3 :** ส่งเสริมพื้นที่ต้นแบบการจัดการขยะมูลฝอยหรือศูนย์

* พัฒนาพื้นที่ต้นแบบการจัดการขยะมูลฝอยหรือศูนย์ และส่งเสริมให้เป็นศูนย์เรียนรู้

**แผนงานที่ 4 :** ออกข้อบัญญัติท้องถิ่นด้านการจัดการขยะมูลฝอย สิ่งปฏิกูล และการบังคับใช้กฎหมาย

* สนับสนุนให้องค์กรปกครองส่วนท้องถิ่นออกเทศบัญญัติ/ข้อบัญญัติ หรือปรับปรุงเทศบัญญัติ/ข้อบัญญัติการบริหารจัดการขยะมูลฝอยสิ่งปฏิกูล และของเสียอันตราย
* ตรวจสอบและดำเนินการทางกฎหมายแก่ผู้ลักลอบทิ้ง/กำจัดขยะมูลฝอย สิ่งปฏิกูลที่ไม่ถูกหลักวิชาการ

**แผนงานที่ 5 :** สร้างจิตสำนึก

* สร้างความรับรู้ให้กับประชาชน เยาวชน ให้ทราบถึงปัญหาขยะมูลฝอยและสิ่งปฏิกูล
* สร้างจิตสำนึกให้กับประชาชนในการลด คัดแยกขยะตั้งแต่ต้นทาง และนำกลับมาใช้ประโยชน์ใหม่
* จัดกิจกรรม big cleaning day ในหน่วยงาน และชุมชน
* ส่งเสริมหน่วยงานภาครัฐ ภาคเอกชน หรือผู้ประกอบการลดการใช้ถุงพลาสติก และโฟม หรือวัสดุที่ไม่เป็นมิตรกับสิ่งแวดล้อม
* สถานศึกษากำหนดหลักสูตรการจัดการขยะมูลฝอยเพื่อสอนในสถานศึกษาทุกสังกัด และส่งเสริมให้คนรุ่นใหม่ใส่ใจสิ่งแวดล้อม
* ส่งเสริมการใช้สินค้าและบริการที่เป็นมิตรกับสิ่งแวดล้อม

**แผนงานที่ 6 :** การติดตามประเมินผล

* ติดตามและประเมินผลการปฏิบัติงาน ในระดับส่วนราชการ/องค์กรปกครองส่วนท้องถิ่น และภาคเอกชน

-12-

**ส่วนที่ 5**

**การแปลงแผนไปสู่การปฏิบัติและติดตามประเมินผล**

1. ตำบลแต่งตั้งคณะด้านการบริหารจัดการขยะมูลฝอย “จังหวัดสะอาด” ระดับอำเภอ โดยมีอำเภอเป็นประธานคณะทำงาน มีอำนาจหน้าที่ดังนี้

1.1) จัดทำแผนระดับตำบล เพื่อกำหนดทิศทางและเป้าหมายการดำเนินงานให้ทุกหมู่บ้าน/ชุมชนมีการดำเนินการคัดแยกขยะ

1.2) กำหนดให้มีจุดรวบรวมขยะอันตรายชุมชนอย่างน้อยหมู่บ้านละ 1 จุด

1.3) กำหนดให้มีจุดรวบรวมขยะอันตรายอย่างน้อยหมู่/ชุมชน เพื่อนำไปดำเนินการขับเคลื่อนแผนปฏิบัติการระดับอำเภอ

1.4) ติดตามประเมินผลและรายงานผลการดำเนินงานการบริหารจัดการขยะมูลฝอยชุมชน”จังหวัดสะอาด”เสนอนายอำเภอหนองจิก

1.5) หน้าที่อื่นๆ ตามที่ได้รับมอบหมายจากอำเภอ

2. องค์กรปกครองส่วนท้องถิ่นแต่งตั้งคณะทำงานด้านการบริหารจัดการขยะมูลฝอยชุมชน”จังหวัดสะอาด”ระดับองค์กรปกครองส่วนท้องถิ่น โดยมีนายกองค์กรปกครองส่วนท้องถิ่นเป็นประธานคณะทำงานมีอำนาจหน้าที่ดังนี้

2.1) รวบรวมและวิเคราะห์ข้อมูลขยะมูลฝอยที่เกิดขึ้น เพื่อจัดทำฐานข้อมูลขยะมูลฝอยในพื้นที่

2.2) จัดทำแผนปฏิบัติการระดับท้องถิ่น โดยการประชาคมหมู่บ้าน เพื่อกำหนดทิศทางและเป้าหมายในการดำเนินงานให้แก่หมู่บ้าน/ชุมชน ในพื้นที่

2.3) กำหนดจุดรวบรวมของเสียอันตรายอย่างน้อยหมู่บ้าน/ชุมชน แห่งละ ๑ จุด

2.4) ถ่ายทอดองค์ความรู้เกี่ยวกับการคัดแยกขยะและบริหารจัดการขยะให้แก่ประชาชนในพื้นที่

2.5) สนับสนุนงบประมาณด้านการบริหารจัดการขยะมูลฝอยในหมู่บ้าน/ชุมชน เพื่อนำไปดำเนินการตามแผนปฏิบัติการในระดับท้องถิ่น

2.6) ติดตามและประเมินผลและรายงานผลการดำเนินงานการบริหารจัดการขยะมูลฝอยชุมชน”จังหวัดสะอาด”เสนอต่อนายอำเภอ

2.7) หน้าที่อื่นๆ ตามที่ได้รับมอบหมายจากนายกองค์กรปกครองส่วนท้องถิ่น